als_Latn dik_Latn sna_Latn
Healthy & Fit > Receta te Shendetshme
Nuk do t'i besoni magjitë e kësaj erëze kuruese
11 efekte shëruese, nga dhembja e muskujve tek parandalimi i kancerit.
Xhenxhefili është ndër erëzat më të shëndetshme dhe me të shijshme në planet. Ai përmban përbërës ushqyes dhe biooaktivë të shkëlqyer për trupin dhe trurin tuaj.
Ja 11 dobitë e xhenxhefilit sipas hulumtimeve shkencore:
1. Xhenxhefili është një bimë që e ka origjinën nga Kina, përmban xhixherol, një substancë me veti të fuqishme mjekësore. Rrënja quhet Rhizome dhe ajo përdoret si erëz. Ai ka një histori shumë të gjatë të përdorimit në forma të ndryshme të mjekësisë tradicionale. Përdoret për të ndihmuar tretjen, reduktuar të vjellat, luftuar gripin dhe të ftohtin.
Ja si duket xhenxhefili renjë, i prerë në feta dhe i grirë imët:
Xhenxhefili përdoret i freskët, i thatë, pluhur, si një vaj ose lëng, ndonjëherë në ushqimet e përpunuara dhe në kozmetikë.
2. 1-1.5 gram xhenxhefil mund të shërojë të përzierat dhe trazirat në stomak apo kur të zë deti. Ai mund të lehtësojë të përzierat dhe të vjellat pas një operacioni dhe dhimbjet për pacientët e kancerit që i nënshtrohen kimioterapisë.
3. Xhenxhefili mund të zvogëlojë dhimbjet e muskujve dhe enjtjet. Po të konsumoni 2 gram xhenxhefil në ditë, për 11 ditë, do të keni lehtësim të dukshëm të dhimbjeve të muskujve. Xhenxhifili nuk ka një ndikim të menjëhershëm, por është shumë efikas dhe kuron për një kohë të gjatë.
4. Xhenxhefili ndihmon në shërimin e artritit. Artriti dëmton nyjet dhe kockat në trup. Në një studim të bërë me 247 persona me artrit në gju të cilët morën ekstrakt xhenxhefili, u vu re se ata kishin më pak dhimbje dhe morën më pak mjekim për dhimbje sesa ata që nuk konsumonin xhenxhifil.
5. Xhenxhefili mund të ulë në mënyrë drastike sheqerin në gjak dhe rreziqet e sëmundjeve në zemër. Kjo fushë e hulumtimeve është relativisht e re, por xhenxhefili mund të ketë ndikim të të fuqishëm anti-diabetik. Në një studim të fundit, 41 pjesëmarrësve me diabet të tipit 2, u dha 2 gram xhenxhefil pluhur në ditë dhe rezultoi që ata patën ulje sheqeri në gjak deri në 12%.
Ky grafik tregon se çfarë ndodh kur përdoret xhenxhefili:
6. Ai mund të ndihmojnë problemet kronike me tretjen. Studimet shkencore kanë treguar se ka përshpejtuar procesin e tretjes tek njerëzit që kanë pasur probleme me të. Pasi kanë ngrenë supën me xhenxhifil, stomak u i tyre është zbrazur pas rreth 12 deri në 16 minutash. Në një studim të bërë tek 24 individë të shëndetshëm, 1.2 gram pluhur xhenxhefili para vaktit, ka përshpejtuar tretjen në masën 50%.
7. Xhenxhefili në formë pluhuri mund të reduktojnë ndjeshëm dhimbjet e menstruacioneve. Në një studim të bërë, 150 gra janë udhëzuar të marrin 1 gram pluhur xhenxhefil në ditë, për 3 ditë e para të periudhës së menstruacioneve. Xhenxhifili ka arritur të ulë dhimbjen njësoj sikurse do ta bënte pirja e ibuprofenit.
8. Xhenxhefili mund të ulë nivelin e kolesterolit. Niveli i lartë i kolesterolit në trup shkakton rrezik të sëmundjeve të zemrës. Në një studim 45-ditor ku kanë marrë pjesë 85 individë me kolesterol të lartë ai dha rezultat në uljen e ndjeshme të kolesterolit në trupin e tyre, pas konsumimit të 3 gramëve pluhur xhenxhefil.
9. Xhenxhefili përmban një substancë që mund të ndihmojë në parandalimin e kancerit. Kanceri është një sëmundje shumë e rëndë e karakterizuar nga rritja e pakontrolluar e qelizave jonormale në trupin e njeriut. Xhenxhifili në formë ekstrakti është studiuar si një trajtim alternativ për disa forma të kancerit. Në një studim të bërë me 30 individë që kanë përdorur 2 gram ekstrakt në ditë, ka rezultuar një ulje të ndjeshme të molekulave pro-inflamatore.
10. Xhenxhefili mund të përmirësojë funksionin e trurit dhe të mbrojtur kundër sëmundjes Alzheimer. Stresi dhe inflamacioni kronik mund të përshpejtojnë procesin e plakjes. Këto besohet të jetë ndër nxitësit kryesorë që shkatojnë sëmundjen e Alzheimer-it dhe plakjen. Disa studime me kafshë tregojnë se antioksidantët dhe përbërësit bioaktivë në xhenxhefil mund të pengojnë inflamacionin që ndodh në tru. Ka edhe disa prova që tregojnë që ai përmirëson funksionin e trurit. Në një studim të bërë me 60 gra të moshës mesatare, të cilat kanë përdorur ekstrakt xhenxhefili, është treguar përmirësimi në kohën e reagimit dhe të kujtesës së tyre në punë.
11. Përbërësit aktiv në xhenxhefil mund të ndihmojnë infeksionet të ndryshme. Substanca bioaktive në xhenxhefilin e freskët dhe të grirë imët, ndihmon në uljen e rrezikut të infeksioneve dhe pengon rritjen e llojeve të ndryshme të baktereve. Ai është shumë efektiv kundër baktereve orale dhe infeksioneve respiratore.
Burimi: Authority Nutrition
wol_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn eng_Latn